wannaphong/clean_thaiwikipedia huggingface dataset:
# ไนต์อินทูดรีมส์
ไนต์อินทูดรีมส์ (ใช้ชื่อที่วางจำหน่ายอย่างเป็นทางการในชื่อ NiGHTS into Dreams...)  เป็นวิดีโอเกมแนวแอ็กชัน พัฒนาโดยโซนิคทีม และจัดจำหน่ายโดยเซก้า สำหรับเครื่องเซก้า แซทเทิร์น เนื้อเรื่องของเกมจะเล่าเกี่ยวกับเอลเลียต เอ็ดเวิร์ด และคลาริส ซินแคลร์ที่เข้าสู่ไนต์โทเปีย โลกแห่งความฝันที่ซึ่งความฝันทั้งหมดเกิดขึ้น ด้วยความช่วยเหลือของไนต์ "Nightmaren" ที่ถูกเนรเทศ พวกเขาเริ่มการเดินทางเพื่อหยุดไวซ์แมนผู้ปกครองที่ชั่วร้ายจากการทำลายไนต์โทเปียและส่งผลต่อโลกแห่งความเป็นจริง ซึ่งผู้เล่นจะควบคุมไนต์ที่บินผ่านความฝันของเอลเลียตและคลาริสเพื่อรวบรวมพลังงานให้เพียงพอเพื่อเอาชนะไวซ์แมนและช่วยไนต์โทเปีย ตัวเกมนำเสนอในรูปแบบ 3 มิติและกำหนดเวลาในทุกระดับซึ่งผู้เล่นจะต้องสะสมคะแนนเพื่อดำเนินการต่อ

การพัฒนา ไนต์อินทูดรีมส์ เริ่มขึ้นหลังจากการเปิดตัว โซนิคแอนนัคเคิลส์ ในปี 1994 แม้ว่าแนวคิดนี้จะเกิดขึ้นระหว่างการพัฒนา โซนิคเดอะเฮดจ์ฮ็อก 2 เมื่อสองปีก่อน การพัฒนานำโดยมือเก่าของโซนิคทีมอย่างยูจิ นากะ, นาโอโตะ โอชิมะ และ ทากาชิ ลิซูกะ นากะเริ่มโครงการด้วยแนวคิดหลักที่บินแบบหมุนรอบและโอชิมะได้ออกแบบตัวละครไนต์ให้มีลักษณะคล้ายกับนางฟ้าที่บินได้เหมือนนกบิน โอชิมะออกแบบไนต์ให้เป็นตัวละครแบบสองเพศ ทีมงานได้ทำการวิจัยเกี่ยวกับการฝันและการหลับแบบลูกตากรอกตัวอย่างรวดเร็ว และได้รับอิทธิพลจากผลงานและทฤษฎีของนักจิตวิเคราะห์อย่าง คาร์ล ยุง และ ซีคมุนท์ ฟร็อยท์ คอนโทรลเลอร์แบบอะนาล็อกคือคอนโทรลเลอร์แซทเทิร์นทรีดีได้รับการออกแบบควบคู่ไปกับตัวเกมและรวมอยู่ในแผ่นเกมขายปลีกบางส่วน

ไนต์อินทูดรีมส์ ได้รับเสียงชื่นชมจากกราฟิก รูปแบบการเล่น เพลงประกอบ และบรรยากาศ และถูกยกให้เป็นหนึ่งในวิดีโอเกมที่ยิ่งใหญ่ที่สุดตลอดกาลในหลายรายการ แผ่นเกมเสริม คริสต์มาสไนต์ได้วางจำหน่ายในเดือนธันวาคม 1996 ตัวเกมยังถูกพอร์ตลงเพลย์สเตชัน 2 ซึ่งวางจำหน่ายในญี่ปุ่นในปี 2008 และเวอร์ชันความละเอียดสูงได้วางจำหน่ายทั่วโลกสำหรับ ไมโครซอฟท์ วินโดวส์, เพลย์สเตชัน 3 และ เอกซ์บอกซ์ 360 ในปี 2012 และยังมีเกมภาคต่อในชื่อ ไนต์: เจอร์นีย์ออฟดรีมส์ ซึ่งวางจำหน่ายบนเครื่องวีในปี 2007
 อ้างอิง
# แฟนตาซีสตาร์ออนไลน์
แฟนตาซีสตาร์ออนไลน์   เป็นเกมออนไลน์แนวสวมบทบาท พัฒนาโดยโซนิคทีม และจัดจำหน่ายโดยเซก้า วางจำหน่ายในปี 2000 สำหรับเครื่องดรีมแคสต์ โดยเป็นเกมออนไลน์แนวสวมบทบาทเกมแรกสำหรับเครื่องคอนโซล โดยผู้เล่นจะผจญภัยกับคนอื่น ๆ มากถึงสามคนทางอินเทอร์เน็ต เพื่อทำภารกิจ, รวบรวมไอเท็ม และต่อสู้กับศัตรูในการต่อสู้อาร์พีจีแบบเรียลไทม์ เนื่อเรียงของเกมไม่เกี่ยวข้องกับเกมในชุดเกม แฟนตาซีสตาร์ ก่อนหน้า

ก่อนจะเป็นเกม แฟนตาซีสตาร์ออนไลน์ เกมออนไลน์ถูกจำกัดเฉพาะบนพีซีทางฝั่งตะวันตกโดยเฉพาะเกมสวมบทบาทเช่น เดียโบล, อัลติมาออนไลน์ และ เอฟเวอร์เควสต์ และเชื่อว่าการเล่นแบบออนไลน์คืออนาคต อิซาโอะ โอกาวะประธานของเซก้าสั่งให้โซนิคทีมพัฒนาเกมออนไลน์สำหรับดรีมแคสต์ซึ่งอำนวยสร้างโดยยูจิ นากะ การทดลองของโซนิคทีมนำไปสู่การพัฒนาเกม ชูชูร็อกเก็ต! ซึ่งเป็นเกมออนไลน์เกมแรกบนดรีมแคสต์  ด้วยการใช้สิ่งที่พวกเขาเรียนรู้จากโครงการและรับแรงบันดาลใจที่สำคัญจาก เดียโบล โซนิคทีมจึงพัฒนาเกม แฟนตาซีสตาร์ออนไลน์ และเนื่องจากผู้ให้บริการอินเทอร์เน็ตของญี่ปุ่นเรียกเก็บเงินสำหรับการเข้าถึงแบบ Dial-up ต่อนาทีและการเชื่อมต่อความเร็วสูงยังไม่สามารถใช้งานได้อย่างกว้างขวาง โอกาวะจึงจ่ายเงินส่วนตัวสำหรับการเข้าถึงอินเทอร์เน็ตฟรีเป็นเวลาหนึ่งปีเพื่อรวมเข้ากับเครื่องดรีมแคสต์แต่ละเครื่อง

แฟนตาซีสตาร์ออนไลน์ ได้รับการคาดหวังอย่างสูงและเปิดตัวสู่ความสำเร็จเชิงพาณิชย์และสำคัญ ตัวเกมได้รับรางวัลเจแปนเกมอวอร์ดสาขา "เกมแห่งปี" และได้รับการยอมรับว่าเป็นเกมคอนโซลที่มีชื่อเสียงซึ่งมีอิทธิพลต่อเกมแนวตะลุยดันเจียนผู้เล่นหลายคนเช่นชุดเกม มอนสเตอร์ฮันเตอร์

แฟนตาซีสตาร์ออนไลน์ ถูกพอร์ดลงวินโดวส์ และวางขายอีกครั้งบนดรีมแคสต์ใน เวอร์. 2 ด้วยเนื้อหาขยาย หลังจากเซก้าถอนตัวออกจากธุรกิจคอนโซลในปี 2001 ตัวเกมได้ถูกพอร์ดลงเครื่องเกมคิวบ์ และ เอกซ์บอกซ์ในชื่อ เอพพิโซด I & II ซึ่งมีตัวละครใหม่, สภาพแวดล้อม และคุณสมบัติอื่น ๆ Episode III: C.A.R.D. Revolution วางจำหน่ายบนเกมคิวบ์ในปี 2003 ในรูปแบบเกมไพ่แบบเทิร์นเบส ชุดเกมออนไลน์ยังมีภาคต่ออย่าง แฟนตาซีสตาร์ยูนิเวิร์ส (2006) และ แฟนตาซีสตาร์ออนไลน์ 2 (2012) เซก้าได้ปิดตัวเซิร์ฟเวอร์อย่างเป็นทางการครั้งสุดท้ายในปี 2010 แฟนตาซีสตาร์ออนไลน์ ยังคงสามารถเล่นได้บนเซิร์ฟเวอร์ส่วนตัว
 อ้างอิง
# โอรฉะ
โอรฉะ (อักษรโรมัน: Orchha) หรือ อูรฉะ (อักษรโรมัน: Urchha) เป็นเมืองในอำเภอนิวารี รัฐมัธยประเทศ ประเทศอินเดีย เมืองนี้สถาปนาขึ้นโดยรุทร ปรตาป สิงห์ ในราวปี 1501 เพื่อเป็นศูนย์กลางของรัฐโอรฉะ ซึ่งเป็นรัฐมหาราชาที่มีอาณาเขตอยู่ในภูมิภาคพุณเฑลขัณฑ์ นครโอรฉะตั้งอยู่ริมแม่น้ำเพตวา ราว 80 กิโลเมตรจากติกามครห์ และราว 15 กิโลเมตรจากฌานสีในรัฐอุตตรประเทศ

ประวัติศาสตร์

นครโอรฉะสถาปนาขึ้นในปี 1531 Orchha  Tikamgarh district Official website. โดยเสนาชาวพุณเฑลราชปุต นามว่า รุทร ปรตาป สิงห์ ผู้ซึ่งต่อมาสได้รับถาปนาขึ้นเป็นมหาราชาแห่งรัฐโอรฉะ (ครองราชย์ 1501-1531) และสร้างป้อมโอรฉะขึ้นมาMausoleum of Raja Rudra Pratap , British Library. จตุรภูชมนเทียรสร้างขึ้นโดยมหารานีแห่งโอรฉะ คเณศ กุนวัร (Ganesh Kunwar; गणेश कुँवर) ในรัชสมัยของจักรพรรดิโมกุล อักบาร์มหาราชOrchha  British Library. ส่วน ราชมนเทียร สร้างขึ้นโดยราชา มธุกร ชาห์ (Raja Madhukar Shah) ระหว่างครองราชย์ในปี 1554 ถึง 1591Raj Mandir  British Library.

ประชากร
 เมืองโอรฉะมีประชากร 8501 คน เป็นเพศชาย 53% และเพศหญิง 47% โอรฉะมีอัตราการรู้หนังสือเฉลี่ย 54% ต่ำกว่าค่าเฉลี่ยแห่งชาติที่ 59.5% ประชากรราว 18% อายุต่ำกว่า 6 ปี

การคมนาคม
สนามบินใกล้สุดคือท่าอากาศยานควาลิยัร ที่ห่างอีกไปคือราว 250 กิโลเมตร คือท่าอากาศยานกานปุระ
สนาถีรถไฟโอรฉะเป็นส่วนหนึ่งของทางรถไฟสาย ฌันสี-มณีกปุระ ส่วนหนึ่งของทางรถไฟภาคกลางตอนบน
# ทัศนศักดิ์ ถนอมสิทธิ์
ทัศนศักดิ์ ถนอมสิทธิ์  รู้จักกันในชื่อ กานต์ ทศน เกิดเมื่อวันที่ 1 มกราคม พ.ศ. 2544 เป็นนักแสดงชาวไทย มีชื่อเสียงมาจากการเข้าร่วมประกวดความสามารถในรายการ The Trainer ปั้นฝันสนั่นเวที ปี 5 เมื่อ พ.ศ. 2556 โดยผ่านเข้ารอบ 16 คนสุดท้าย เป็นตัวแทนทีมโจอี้บอย

 ประวัติ 
กานต์ ทศน หรือ กานต์ ทัศนศักดิ์ ถนอมสิทธิ์ เกิดวันที่ 1 มกราคม พ.ศ.2544 ที่ตำบลขมิ้น อำเภอเมืองกาฬสินธุ์ จังหวัดกาฬสินธุ์ จบการศึกษาที่โรงเรียนกาฬสินธุ์พิทยาสรรพ์ จังหวัดกาฬสินธุ์ ไต่เต้าสู่ฝ่าฟันตามความฝันจนกว่าจะประสบความสำเร็จ จนเป็นที่รู้จักในเพลงลูกทุ่งฮิต คาถาขุนแผน (หลวงพ่อกวย) 

โดยในวัยเด็ก กานต์ ทศน เป็นเด็กที่ชอบการร้องเพลงและฟังเพลงลูกทุ่งเป็นอย่างมาก และเริ่มแต่งเพลงเองตั้งแต่อยู่ป.6 และเขาก็ไม่ทิ้งความฝันที่จะเดินเข้าวงการเพลง ซึ่งเมื่อช่วงวัย 12 ปี ในปี 2556 กานต์ เดินทางมากรุงเทพกับเงิน 300 บาท เพื่อเข้าประกวดรายการ The Trainer ปั้นฝันสนั่นเวที ปี 5 
 
ซึ่งในการเข้าประกวดครั้งนั้น ก็ถือเป็นความสำเร็จหนึ่งก้าวที่ กานต์ ทำได้ เพราะเขาได้รางวัลเทพบุตรลูกทุ่งสุดเท่ห์เสน่ห์เย้ายวนใจมาครอง โดยในการประกวดครั้งนั้น กานต์ ได้นักร้องลูกทุ่งระดับตำนาน ยิ่งยง ยอดบัวงาม เป็นคู่ร้องในครั้งนั้น 

จากนั้นในปี พ.ศ. 2557  กานต์ ได้เจ้าประกวดสิงห์ไลฟ์ จนได้เจอกับ อาจารย์กานต์ ใหญ่สว่าง เจ้าของค่าย Music Factor และเป็นโปรดิวเซอร์ในเพลงนี้ และนั้นเองคือจุดเริ่มต้นการทำเพลงของ กานต์ เพราะอาจารย์ได้ชวนเขามาทำเพลง ในนามวง The Pharmacy และเป็นที่มาของเพลง ด้วยความเต็มใจ และ เสียเพื่อน

 ผลงานเพลง 
+ ปี รายชื่อเพลง หมายเหตุ 2560 แอบฮัก Ft. แป้ง ดาราภรณ์ 2562 ฮักบ่มีสถานะ 2563 อสูรกาย พ่ายฮัก อาวุธรัก Ft. แพมมี่ ใบข้าว ไทบ้านเดอะซีรีส์ บ่ดื้อจังได๋ลูกไผ๋เจ้าว่า Ft. ใบข้าว ไทบ้านเดอะซีรีส์ 2565 คาถาขุนแผน (หลวงพ่อกวย)  เจ้าเงาะ Ft. กวาง จิรพรรณ บ่ทันเฮ็ดใจ Ost. นางฟ้าลำแคน กิมมิคเสกรัก  2566 มนต์พระกาฬ (หลวงพ่อกวย) นาคานาคราช หนุมานโชคพันล้าน (หลวงปู่มหาศิลา) พระลักษณ์ฮักนางไอ่ Ft. ยูกิ ไหทองคำ บารมีพ่อครู (หลวงพ่อเดิม)  เวสสุวรรณทันใจ (วัดคันธาราม ทุ่งอ้อ) 2567 ถ้าโลกมันกลมทำไมเธอถึงไม่วนกลับมา พระพุทธเจ้า 5 พระองค์ (หลวงปู่มหาศิลา) นะพระแม่โพสพ (วัดเขาไม้แดง) ดินแดนแห่งธรรม Ft. ใบข้าว ไทบ้านเดอะซีรีส์ Ost. ภูลังกา

 ผลงานละครโทรทัศน์ทั้งหมดด้านล่างนี้ออกอากาศทางช่องวัน 
 ปี เรื่อง รับบท 2563 นางฟ้าลำแคน แมน ขอนเนียม  2565 ทายาทพันธุ์ข้าวเหนียว กานต์  2567 ภูลังกา  เมฆดั่งธรณี  หาญเทียนซ่อนแสงยิ่งยศ

 ผลงานภาพยนตร์ 
 ปี เรื่อง รับบท ช่อง หมายเหตุ 2562 หน้าฮ่าน
# นิตีศ กุมาร
นิตีศ กุมาร (Nitish Kumar; เกิด 1 มีนาคม 1951) เป็นนักการเมืองชาวอินเดีย มุขยมนตรีรัฐพิหารคนที่ 22 คนปัจจุบันและเคยดำรงตำแหน่งนี้มาแล้วห้าวาระ เขาเคยเป็นรัฐมนตรีหลายกระทรวงและกรมมาก่อน

กุมารเป็นสมาชิกของพรรคชนตาดัล (ยูไนเต็ด) และการปกครองของกุมารได้รับการยกย่องในรัฐว่าเป็นการเปลี่ยนที่ดีจากคำสาปของการโกงกินที่ไม่สิ้นสุด, อาชญากรรม และการบริหารที่ล้มเหลว ขณะดำรงตำแหน่งมุขยมนตรีของรัฐพิหาร เขาได้สร้างตำแหน่งอาชีพครู 100,000 ตำแหน่ง, จูงใจแพทย์ให้เข้าทำงานในสถานพยาบาลระดับปฐมภูมิ, ทำให้ไฟฟ้าเข้าถึงหลายหมู่บ้าน, ทำถนน, ลดอัตราการไม่รู้หนังสือในสตรีลงครึ่งหนึ่ง, กวาดล้างอาชญากรรมในรัฐ และเพิ่มรายได้เฉลี่ยของชาวพิหารเพิ่มขึ้นสองเท่า

ในวันที่ 17 พฤษภาคม 2014 กุมารลาออกจากตำแหน่งเพื่อรับผิดชอบต่อการดำเนินงานที่ไม่ประสบความสำเร็จขอบพรรคเขาในการเลือกตั้งทั่วไป ปี 2014 และถูกสืบทอดตำแหน่งโดยชิตัน ราม มันฌี อย่างไรก็ตาม เขาได้กลับมาดำรงตำแหน่ง ลอีกครั้งในเดือนกุมภาพันธ์ 2015 หลังวิกฤตการเมืองรัฐพิหาร ปี 2015 และชนะการเลือกตั้งใน การเลือกตั้งระดับรัฐ ปี 2015 เขาได้รับเลือกตั้งเป็นหัวหน้าระดับชาติของพรรคในวันที่ 10 เมษายน 2015 และลาออกอีกครั้งในวันที่ 26 กรกฎาคม 2017 ภายหลังความเห็นไม่ลงรอยกับรัฐบาลร่วมของราษฏรียชนตาดัล (RJD) รัฐบาลพิหารโดยกุมารได้บังคับกฎห้ามจำหน่ายและดื่มสุราในรัฐเมื่อเดือนเมษายน 2016

 ชีวิตช่วงต้น 
นิตีศ กุมาร เกิดเมื่อวันที่ 1 มีนาคม ค.ศ. 1951 ที่พัขติอรปุระในรัฐพิหาร บิดาของเขา ชื่อว่า Kaviraj Ram Lakhan Singh เป็นอายุรเวท ส่วนมารดาของเขา มีชื่อว่า Parmeshwari Devi นิตีศอยู่ในวรรณะเกษตรกรรมของกุรมี

เขาสำเร็จการศึกษาสาขาวิศวกรรมศาสตร์จากมหาวิทยาลัยวิศวกรรมพิหาร (สถาบันเทคโนโลยีแห่งชาติปัฏนาในปัจจุบัน) ใน ค.ศ. 1972 เขาได้เข้าทำงานที่คณะกรรมธิการไฟฟ้ารัฐพิหาร แต่ก็ทำงานได้ไม่เต็มที่นัก จึงผันตัวไปทำงานด้านการเมืองแทน เขาสมรสกับมันจู กุมารี (1955-2007) เมื่อวันที่ 22 กุมภาพันธ์ ค.ศ. 1973 และมีบุตรชาย 1 คน มันจู กุมารีถึงแก่กรรมที่นิวเดลีเมื่อวันที่ 14 พฤษภาคม ค.ศ. 2007 ด้วยโรคปอดอักเสบhttps://www.hindustantimes.com/india/nitish-kumar-s-wife-passes-away-in-delhi/story-W6jz9FvoNtuKkb772mo5zH.html
# กำแพงเมืองของจีน
กำแพงเมืองของจีน  หมายถึงระบบป้องกันที่ใช้ในการป้องกันเมืองและเมืองต่าง ๆ ในประเทศจีนในยุคก่อนสมัยใหม่ นอกจากกำแพงแล้วการป้องกันเมืองมักรวมถึงหอคอยและประตูด้วย

 ความหมายของคำว่าเฉิงเฉียง 
คำภาษาจีนที่เฉพาะเจาะจงที่สุดสำหรับ กำแพงเมือง คือ chéngqiáng (城墙) ซึ่งในภาษาจีนสมัยใหม่สามารถใช้ได้ในสองบริบท ความหมายกว้างหมายถึงกำแพงป้องกันทุกแบบรวมทั้งกำแพงเมืองจีน ตลอดจนโครงสร้างป้องกันที่คล้ายกันในพื้นที่นอกประเทศจีน เช่น กำแพงเฮเดรียน ส่วนความหมายเฉพาะ Chengqiang หมายถึงกำแพงป้องกันที่สร้างขึ้นรอบเมือง อย่างไรก็ตามในภาษาจีนคลาสสิกตัวอักษร chéng (城) แสดงถึงกำแพงป้องกันของ "เมืองชั้นใน" ซึ่งเป็นที่ตั้งอาคารของรัฐบาล ตัวอักษร guō (郭) แสดงถึงกำแพงป้องกันของ "เมืองชั้นนอก" ที่อยู่อาศัยส่วนใหญ่เป็นที่อยู่อาศัย วลี chángchéng (長城) แปลตามตัวอักษรว่า "กำแพงยาว" หมายถึงกำแพงเมืองจีน
# คาร์เมลทาไซท์
thumb|Carmel Sapphire

คาร์เมลทาไซท์  เป็นแร่ออกไซด์ที่หายากโดยมีการประกาศการค้นพบครั้งแรกบนโลกในปี ค.ศ. 2019 พบในหุบเขาเซบูลุนในประเทศอิสราเอล  สูตรทางเคมีสำหรับคาร์เมลทาไซท์คือ ZrAl2Ti4O11.

สมาพันธ์แร่วิทยาระหว่างประเทศได้อนุมัติแร่ชนิดใหม่การขึ้นทะเบียนแร่ชนิดใหม่ภายใต้รหัสการใช้งาน 2018-103 ชื่อนี้เป็นการรวมกันของตำแหน่งที่พบ (Mt Carmel) และองค์ประกอบหลัก (ไทเทเนียม, อลูมิเนียม และเซอร์โคเนียม)
# สนธิสัญญาเนอยี-ซูร์-แซน
สนธิสัญญาเนอยี-ซูร์-แซน  เป็นสนธิสัญญาสันติภาพที่ลงนามระหว่างบัลแกเรียกับประเทศฝ่ายพันธมิตรในสงครามโลกครั้งที่หนึ่ง
left|thumb|สนธิสัญญาเนอยี-ซูร์-แซน ที่ลงนามโดยพระเจ้าซาร์บอริสที่ 3 แห่งบัลแกเรียและอาแลกซันดาร์ สตัมบอลีย์สกี
# ไอ้เท่ง (สกุล)
ไอ้เท่ง (Aiteng) เป็นชื่อ สกุล ของทากทะเลสองชนิด ซึ่งอยู่จำพวกมอลลัสกาในทะเล และอีกหนึ่งชนิดที่อาศัยบนบก สกุลไอ้เท่งยังเป็นสกุลเดียวในวงศ์ไอ้เท่ง (Aitengidae)  ชื่อสามัญ "ไอ้เท่ง" มาจากชื่อ อ้ายเท่ง ซึ่งเป็นหนึ่งในหุ่น หนังตะลุง (หนังใหญ่) ในภาคใต้ของประเทศไทย

 อนุกรมวิธาน 
จำแนกวงศ์ไอ้เท่ง (Aitengidae) อย่างไม่เป็นทางการให้อยู่ภายในกลุ่ม Sacoglossa ภายในชั้นแกสโทรโพดา (หอยเปลือกเดี่ยว)  แต่พวกเขาตั้งข้อสังเกตว่าลักษณะบางอย่างของ ระบบประสาท ของทากในวงศ์ไอ้เท่งนั้นคล้ายคลึงกับ Cephalaspidea และ Acochlidioidea (คือ กลุ่ม Acochlidea)  

วงศ์ไอ้เท่ง (Aitengidae) ถูกรวมภายในกลุ่มวงศ์ (superfamily) Hedylopsacea ซึ่งเป็นกลุ่มข้างเคียงกับ Pseudunelidae และ Acochlidiidae หรือจำแนกเป็นวงศ์เฉพาะภายใน Hedylopsacea  ต่อมา Philippe Bouchet (2010)  จำแนก Aitengidae อยู่ใน วงศ์ Hedylopsoidea 

 สายพันธุ์ 
ชนิดในสกุล Aiteng ได้แก่ :

 Aiteng ater Swennen และ Buatip พบที่ป่าชายเลนที่อ่าวปากพนัง จ.นครศรีธรรมราช ในปีพ.ศ. 2552 
 Aiteng mysticus Neusser, Fukuda, Jörger, Kano และ Schrödl, 2554   - พบใน Hisamatsu, เกาะ Miyako จังหวัดโอกินาวะ ประเทศญี่ปุ่น ในทางสัณฐานวิทยาโดยรวมเห็นได้ชัดว่าอยู่ในวงศ์ไอ้เท่ง (Aitengidae) แต่แสดงให้เห็นถึงความแตกต่างจาก Aiteng ater ในระดับสกุลหรือชนิด  ความสัมพันธ์กับ Aiteng ater ได้รับการยืนยันโดยการเปรียบเทียบ ลำดับ mitochondrial 16S rRNA 
 Aiteng marefugitus Kano, Neusser, Fukumori, Jörger และ Schrödl, 2558 เป็นชนิดเดียวในวงศ์ของทากทะเลที่กลายเป็นทากบกในช่วงมหายุคซีโนโซอิก 

 การแพร่กระจายและถิ่นที่อยู่ 
การแพร่กระจาย Aiteng ater พบเฉพาะในประเทศไทย Swennen C. & Buatip S. "Aiteng ater, new genus, new species, an amphibious and insectivorous sea slug that is difficult to classify [Mollusca: Gastropoda: Opisthobranchia: Sacoglossa(?): Aitengidae, new family]". The Raffles Bulletin of Zoology 57(2): 495–500. PDF Archived 2012-03-02 at the Wayback Machine. การกระจายของ Aiteng mysticus พบเฉพาะในประเทศญี่ปุ่น  การกระจาย พันธุ์ ของ Aiteng marefugitus พบเฉพาะในหมู่เกาะปาเลา

 นิเวศวิทยา 
Aiteng ater เป็นสัตว์ ''สะเทินน้ำสะเทินบก'' พบใน ป่าชายเลน ที่เป็นดินโคลน ซึ่งถูกปกคลุมด้วยต้นโกงกาง แสมทะเล ตาตุ่มทะเล และปรงทะเล ในเขตน้ำขึ้นน้ำลง Swennen C. & Buatip S. "Aiteng ater, new genus, new species, an amphibious and insectivorous sea slug that is difficult to classify [Mollusca: Gastropoda: Opisthobranchia: Sacoglossa(?): Aitengidae, new family]". The Raffles Bulletin of Zoology 57(2): 495–500. PDF Archived 2012-03-02 at the Wayback Machine.
# สีทิฟฟานีบลู
ทิฟฟานีบลู  เป็นชื่อเรียกของสีของไข่โรบินสีฟ้าอ่อนขนาดกลางที่เกี่ยวข้องกับทิฟฟานีแอนด์โค บริษัทเครื่องประดับแห่งนครนิวยอร์กที่สร้างโดยชาร์ลส์ ทิฟฟานีและจอห์น ยังในปี พ.ศ. 2380 สีนี้ถูกใช้บนหน้าปกของหนังสือทิฟฟานีบลู ตีพิมพ์ครั้งแรกในปี พ.ศ. 2388  ตั้งแต่นั้นเป็นต้นมาทิฟฟานีแอนด์โคได้ใช้สีอย่างแพร่หลายในสื่อส่งเสริมการขาย เช่น กล่องและกระเป๋า

ตั้งแต่ปี ค.ศ. 1998 สีทิฟฟานีบลูได้รับการจดทะเบียนเป็นเครื่องหมายการค้าสีโดยทิฟฟานีแอนด์โค  ซึ่งผลิตเป็นสีที่กำหนดเองโดยแพนโทนโดยมีหมายเลข PMS 1837 ซึ่งเป็นตัวเลขที่ได้มาจากปีของมูลนิธิทิฟฟานี
# ซอมบีกันชิป
ซอมบีกันชิป  เป็นเกมสำหรับโทรศัพท์มือถือแนวเกมยิงมุมมองบุคคลที่หนึ่งที่มีการแสดงภาพความร้อนแบบ 3 มิติ ซึ่งผู้เล่นจะเป็นพลยิงปืนกลที่ยิงซอมบีจากเครื่องบินโจมตีภาคพื้นดินเอซี-130 ที่ติดอาวุธหนักซึ่งวนไปรอบ ๆ แผนที่ที่ผู้ใช้เลือก เกมสำหรับโทรศัพท์มือถือได้รับการพัฒนาโดยลิมบิกซอฟต์แวร์และวางจำหน่ายในวันที่ 21 กรกฎาคม ค.ศ. 2011 สำหรับไอโอเอสของแอปเปิล, 19 กันยายน ค.ศ. 2013 สำหรับแอนดรอยด์บนกูเกิล เพลย์ และ 8 ตุลาคม ค.ศ. 2013 ในแอมะซอน

 การตอบรับ 
ซอมบีกันชิปได้รับคำวิจารณ์ในเชิงบวกโดยทั่วไป ในเดือนกรกฎาคม ค.ศ. 2011 เอดดิเทอร์ชอยซ์ของเว็บไซต์ไอจีเอ็นได้ให้คะแนน 9 เต็ม 10 โดยอ้างว่าเป็น "เกมที่ยากมากที่จะวางลง" ในเดือนสิงหาคม ค.ศ. 2011 แมกเวิลด์แอปเจ็มให้คะแนน 4.5 เต็ม 5 โดยอธิบายว่า “องค์ประกอบทั้งหมดนี้—กลยุทธ์, กราฟิก รวมถึงเสียง และใช่แล้วความตื่นเต้นที่ไม่อาจปฏิเสธได้จากการส่งอันเดดกลับไปยังหลุมฝังศพที่พวกมันคลานออกมา—สร้างขึ้นเพื่อเกมไอโอเอสที่น่าสนใจ” ในช่วงเวลาที่เปิดตัวสำหรับแอนดรอยด์ในเดือนกันยายน ค.ศ. 2013 แอนดรอยด์เซ็นทรัลประกาศว่า "ซอมบีกันชิป" นั้น "สนุกมาก" ส่วนเว็บไซต์เทสทิด.คอม ของรายการนักพิสูจน์ท้าทดลอง เจมีและแอดัมยกย่องว่าเกมนี้ "ใช้เส้นทางที่แตกต่างไปสู่ความสมจริง และทำงานได้ดี" และดรอยด์ไลฟ์ยืนยันว่า "ถ้าคุณใช้เวลาเล่นคอลล์ออฟดิวตีตลอดเวลา และชอบนั่งเอซี-130 แล้ว คุณจะรู้สึกดีที่บ้านกับเกมนี้"
# กลุ่มโบราณสถานแห่งขชุราโห
กลุ่มโบราณสถานขชุราโห  เป็นหมู่โบสถ์พราหมณ์และโบสถ์ไชนะตั้งอยู่ในอำเภอฉัตรปุระ, รัฐมัธยประเทศ, ประเทศอินเดีย ราว 175 กิโลเมตรทางตะวันออกเฉียงใต้จากฌันสี ปัจจุบันเป็นแหล่งมรดกโลกของยูเนสโก หมู่มนเทียร (ศาสนสถาน) เหล่านี้ขึ้นชื่อในฐานะสถาปัตยกรรมแบบนคร และงานแกะสลักวาบหวิวประดับมนเทียรPhilip Wilkinson (2008), India: People, Place, Culture and History, , pp 352-353

มนเทียรส่วนใหญ่ในขชุราโหสร้างขึ้นในปี 950 ถึง 1050 โดยจักรวรรดิจันเทละ เอกสารโบราณระบุว่าขชุราโหมี 85 มนเทียรในศตวรรษที่ 12 ครอบคลุมพื้นที่ราว 20 ตารางกิโลเมตร ในจำนวนนี้มีเพียง 25 แห่งที่หลงเหลือมาถึงปัจจุบัน ในอาณาเขตราวหกตารางกิโลเมตรKhajuraho Group of Monuments UNESCO World Heritage Site ในบรรดามนเทียรที่ยังคงอยู่ กันทรียะมหาเทวมนเทียร เป็นมนเทียรที่มีการประดับประดาและก่อสร้างอย่างวิจิตรตระการตามากที่สุดแห่งหนึ่งDevangana Desai (2005), Khajuraho, Oxford University Press, Sixth Print, 

หมู่มนเทียรขชุราโหมีมนเทียรที่สร้างขึ้นเพื่อบูชาในศาสนาฮินดู กับ ศาสนาไชนะ ซึ่งเป็นไปได้ว่าในอดีตมีการอยู่อาศัยร่วมกันของศาสนิกชนทั้งสองศาสนาอย่างกลมเกลียวJames Fergusson, Northern or Indo-Aryan Style - Khajuraho History of Indian and Eastern Architecture,  Updated by James Burgess and R. Phene Spiers (1910), Volume II, John Murray, London

มนเทียรต่าง ๆ ในขชุราโหเป็นมนเทียรในศาสนาฮินดู นิกายไวษณวและนิกายไศว กับในศาสนาไชนะ หลักฐานทางโบราณคดีเสนอว่ามนเทียรต่าง ๆ สร้างขึ้นไล่เลี่ยกันในปลายศตวรรษที่สิบ วิลล์ ดิวรานท์ ระลุว่าการสร้างมนเทียรร่วมกันในพื้นที่นี้แสดงให้เห็นถีงการอดกลั้นทางศาสนา การยอมรับซึ่งมุมมองที่แตกต่าง และการอยู่ร่วมกันของศาสนิกชนWill Durant (1976), Our Oriental Heritage - The Story of Civilization, , Simon & Schuster

รายชื่อสิ่งก่อสร้าง

   ที่
  ชื่อมนเทียรในปัจจุบัน
  ศาสนา
  เทพเจ้าองค์ประธาน
  สร้างเสร็จในปี(ค.ศ.)From inscription or estimated from other evidence
  ภาพ
   1
  ชาวสาถโยคินีมนเทียร
  ฮินดู
  เทวี, 64 โยคินี
  885
  100px
   2
  ลาลคุนมหาเทวมนเทียร
  ฮินดู
  พระศิวะ
  900
  100px
   3
  พราหมมนเทียร
  ฮินดู
  พระวิษณุ
  925
  100px
   4
  ลักษมณมนเทียร
  ฮินดู
  พระไวกูณฐวิษณุ
  939
  100px
   5
  วราหมนเทียร
  ฮินดู
  พระวิษณุ
  950
  100px
   6
  ปารศวนาถมนเทียร
  ไชนะ
  พระปารศวนาถ
  954
  100px
   7
  ฆานไตมนเทียร
  ไชนะ
  พระอาทินาถ
  960
  100px
   8
  มหิศสุรมรรทินี 
  ฮินดู
  มหิษสูรมรรทินี
  995
   9
  วิศวนาถมนเทียร
  ฮินดู
  พระศิวะ
  999
  100px
   10
  มตันเคศวรมนเทียร
  ฮินดู
  พระศิวะ
  1000
  100px
   11
  วิษณุทรงครุฑ
  ฮินดู
  พระวิษณุ
  1000
    12
  ซากของพีชมณฑลมนเทียร (Beejamandal Temple ruins)
  ฮินดู
  พระศิวะ
  1000
  
   13
  พระคเณศ
  ฮินดู
  พระศิวะ
  1000
  
   14
  เทวีชคทัมพีมนเทียร
  ฮินดู
  เทวีชคทัมพี
  1023
  100px
   15
  จิตรคุปตมนเทียร
  ฮินดู
  พระอาทิตย์ พระจิตรคุปต์
  1023
  100px
   16
  อาทินาถมนเทียร
  ไชนะ
  พระอาทินาถ
  1027
  100px  17
  ศานตินาถมนเทียร
  ไชนะ
  พระศานตินาถ
  1027
  100px
   18
  กันทรียมหาเทวมนเทียร (ใหญ่ที่สุด)
  ฮินดู
  พระศิวะ
  1029
  100px
   19
  วามานมนเทียร
  ฮินดู
  พระวามนะ
  1062
  100px
   20
  ชวารีมนเทียร
  ฮินดู
  พระวิษณุ
  1090
  100px
   21
  จุตรภูชมนเทียร
  ฮินดู
  พระวิษณุ
  1110
  100px
   22
  ทุลเทวมนเทียร (ทุลเทโอ)
  ฮินดู
  พระศิวะ
  1125
  100px
# อัชบาน
อัชบาน, อัฐบาน, อัฏฐบาน หรือ น้ำปานะ เป็นเครื่องดื่มชนิดหนึ่งของไทย ทำจากสมุนไพร มีรสชาติออกเปรี้ยวและเผ็ดร้อน โดยเป็นน้ำต้มกับสมุนไพรต่าง ๆ เช่น มะนาว ส้ม กระเจี๊ยบ มะตูม มะขามเปียก พุทราแผ่น ลำไยแห้ง ขิง ข่า ตะไคร้ หรือพริก ต้มกับน้ำตาลทราย น้ำผึ้ง และเกลือเพื่อแต่งรสชาติ จากนั้นกรองเอาแต่น้ำใส ๆ ใส่น้ำแข็งไปถวายพระสงฆ์ได้ พระสงฆ์ในพุทธศาสนาสามารถฉันน้ำนี้ได้แทนการขบเคี้ยวหลังเพล อัชบานช่วยลดเสมหะ บรรเทาอาการไอ ระบายท้อง และช่วยให้โลหิตไหลเวียนได้สะดวก

หม่อมหลวงเนื่อง นิลรัตน์ เล่าว่ามีหญิงคนหนึ่งชื่อเพิ่มแก่ เรียกชื่อน้ำชนิดนี้ไม่ถูก จึงพูดว่า "ขอน้ำรัฐบาล" หม่อมราชวงศ์วงศ์สินธุ์ สิงหราได้ยินดังนั้นจึงตอบกลับไปว่า "น้ำรัฐบาลไม่มี มีแต่น้ำล้างตีนราษฎร"เนื่อง นิลรัตน์, หม่อมหลวง. ชีวิตในวัง.  กรุงเทพฯ : แจ่มใส พับลิชชิ่ง, 2562, หน้า 131
# อัตเลติโกเดมาดริดในฤดูกาล 2020–21
ฤดูกาล 2020–21 เป็นฤดูกาลที่ 114 ของ อัตเลติโกเดมาดริด และเป็นฤดูกาลที่ 19 ติดต่อกันใน ลาลิกา ลีกสูงสุดของ ฟุตบอลสเปน อัตเลติโกเข้าร่วมการแข่งขันใน ลาลิกา, โกปาเดลเรย์ และ ยูฟ่าแชมเปียนส์ลีก. ฤดูกาลนี้เริ่มต้นในช่วงเวลาตั้งแต่วันที่ 14 สิงหาคม ค.ศ. 2020 ถึง 30 มิถุนายน ค.ศ. 2021.

ผู้เล่น
ณ สื้นสุดของฤดูกาล 2019–20 .

ปรี-ซีซันและนัดกระชับมิตร

การแข่งขัน

ภาพรวม

ลาลิกา

ตารางคะแนน

ผลงานโดยรวม

ผลงานในแต่ละนัด

แมตช์
โปรแกรมการแข่งขันลีกจะประกาศไว้เมื่อวันที่ 31 สิงหาคม ค.ศ. 2020.

โกปาเดลเรย์

ยูฟ่าแชมเปียนส์ลีก

รอบแบ่งกลุ่ม

การจับสลากรอบแบ่งกลุ่มจะจัดขึ้นในวันที่ 1 ตุลาคม ค.ศ. 2020.

รอบแพ้คัดออก

รอบ 16 ทีมสุดท้าย
การจับสลากรอบ 16 ทีมสุดท้ายได้จัดขึ้นเมื่อวันที่ 14 ธันวาคม ค.ศ. 2020.

สถิติ

ผู้ทำประตู

ผู้เล่นลาลิกาโกปาเดลเรย์แชมเปียนส์ลีกทั้งหมด 19FW ลุยส์ ซัวเรซ210021214MF มาร์โกส โยเรนเต12011337FW ฌูเวา แฟลิกส์70310410FW อังเฆล กอร์เรอา9009521MF ยานิก การ์รัสโก601768MF ซาอุล ญีเกซ200211MF ตอมา เลอมาร์11019FW ดิเอโก โกสตา220022DF มาริโอ เฮร์โมโซ101102DF โฆเซ ฆิเมเนซ00115DF ลูกัส ตอร์เรย์รา1006MF โกเก10012DF เรนัง ลูดิ10015DF สเตฟาน ซาวิช10024DF ชีเม เวอร์ซัลจ์โก01029DF ริการ์ด ซันเชซ1010เข้าประตูตัวเอง2002ทั้งหมด673777

1ผู้เล่นที่มาจากทีมสำรอง (อัตเลติโกมาดริด เบ).
2ผู้เล่นที่ย้ายออกจากสโมสรระหว่างฤดูกาล.

คลีนชีตส์

ผู้เล่นแมตช์ที่ลงเล่นคลีนชีตส์ %ลาลิกา (%)ถ้วย (%)แชมเปียนส์ลีก (%)ทั้งหมด 113GK ยัน ออบลัก4643%18 (47%) 0 (0%) 2 (25%) 2021GK อิวอ เกร์บิช1100%0 (0%) 1 (100%) 0 (0%) 1331GK มิเกล ซัน โรมัน110%0 (0%) 0 (0%) 0 (0%) 0ทั้งหมด4843%18 (47%)1 (50%)2 (25%)21

1ผู้เล่นที่มาจากทีมสำรอง (อัตเลติโกมาดริด เบ).

หมายเหตุ
# ซูเปอร์มาริโอ 64 ดีเอส
ซูเปอร์มาริโอ 64 ดีเอส  เป็นวิดีโอเกมแพลตฟอร์ม พัฒนาโดยแผนกอีเอดีของนินเท็นโดและจัดจำหน่ายโดยนินเท็นโด สำหรับเครื่องนินเท็นโด DS  โดยเป็นเกมเปิดตัวสำหรับเครื่อง DS และเกม มาริโอ เกมแรกของเครื่องนี้ ซูเปอร์มาริโอ 64 ดีเอส เป็นการนำเกม ซูเปอร์มาริโอ 64 ที่วางจำหน่ายบนเครื่องนินเท็นโด 64ในปี 1996 มาทำใหม่ ทั้งกราฟิกใหม่ ตัวละคร ของสะสม โหมดผู้เล่นหลายคน และมินิเกมพิเศษมากมาย เช่นเดียวกับเกมต้นฉบับ เนื้อเรื่องจะมุ่งเน้นไปที่การช่วยเหลือเจ้าหญิงพีชจากคุปปะ ยอชชีเป็นตัวเอกดั้งเดิมที่แตกต่างจากต้นฉบับ โดยมีมาริโอ ลุยจิ และวาริโอเป็นตัวละครที่สามารถปลดล็อกได้ นอกจากนี้ยังทำหน้าที่เป็นส่วนหนึ่งของภาคต่อ

นินเท็นโดเปิดเผย ซูเปอร์มาริโอ 64 ดีเอส ในการสาธิตโหมดผู้เล่นหลายคนในงานอี3 2004 และวางจำหน่ายในเดือนพฤศจิกายน 2004 ตัวเกมได้รับเสียงวิจารณ์ในเชิงบวกจากนักวิจารณ์ซึ่งยกย่องโหมดผู้เล่นคนเดียวและการเปลี่ยนแปลงที่เกิดขึ้นจากเกมต้นฉบับ อย่างไรก็ตามตัวเกมถูกวิพากษ์วิจารณ์ในส่วนของโหมดผู้เล่นหลายคนและขาดการควบคุมแบบอนาล็อก ตัวเกมยังกลายเป็นเกมนินเท็นโด DS ที่ขายดีที่สุดอันดับที่ 10 โดยมียอดขายมากกว่า 11.06 ล้านชุดภายในปี 2018 ซูเปอร์มาริโอ 64 ดีเอส กลับมาวางขายอีกครั้งบน Virtual Console ของเครื่องวียูในปี 2016
 อ้างอิง
# คาราเต้ชิงแชมป์โลก
คาราเต้ชิงแชมป์โลก  หรือที่เรียกว่า ชิงแชมป์คาราเต้โลก  เป็นการแข่งคาราเต้ระดับสูงสุดที่จัดโดยสหพันธ์คาราเต้โลก (WKF)Malaysia welcome extra category. Thestar.com.my (2008-11-19). Retrieved on 2011-05-14, Archived from the original on October 18, 2012 on the Wayback MachineSports: Three fighters, one heart. Mike Camunas, March 7, 2008, Sptimes.com. Retrieved on 2011-05-14, Archived from the original on March 4, 2016 on the Wayback Machine.Mmegi Online :: Karate team leaves for WFK Championships. Mmegi.bw (2010-10-22). Retrieved on 2011-05-14. การแข่งขันจะจัดขึ้นในเมืองอื่นทุก ๆ สองปีOlympic Bid Sports Capsules – Olympics – ESPN. Sports.espn.go.com (2009-06-14). Retrieved on 2011-05-14. บางส่วนของการแข่งขันล่าสุด ได้แก่ มาดริดในปี ค.ศ. 2002, มอนเตร์เรย์ในปี ค.ศ. 2004, ตัมเปเรในปี ค.ศ. 2006, โตเกียวในปี ค.ศ. 2008 และเบลเกรดในปี ค.ศ. 2010 ซึ่งการแข่งขันในตอนแรกเต็มไปด้วยความขัดแย้งเกี่ยวกับรูปแบบคาราเต้และชุดกติกา

ส่วนในปี ค.ศ. 1980 ผู้หญิงได้รับอนุญาตให้เข้าร่วมการแข่งได้เป็นครั้งแรก
# เหตุโจมตีในมหาวิทยาลัยคาบูล พ.ศ. 2563
เมื่อวันที่ 2 พฤศจิกายน พ.ศ. 2563 มือปืน 3 คนบุกโจมตีภายในมหาวิทยาลัยคาบูลในกรุงคาบูล ประเทศอัฟกานิสถาน ทำให้มีผู้เสียชีวิต 35 คน และมีผู้บาดเจ็บอีก 50 คน การโจมตีเกิดขึ้นเมื่อประมาณ 11.00 น. ซึ่งเป็นช่วงเวลาที่เจ้าหน้าที่รัฐบาลอัฟกานิสถานจะเดินทางมาถึงเพื่อเปิดงานเทศกาลหนังสือจากประเทศอิหร่าน ในเวลาต่อมามือปืนทั้งสามถูกสังหารระหว่างการยิงต่อสู้กับกองกำลังความมั่นคง กลุ่มรัฐอิสลามอิรักและเลแวนต์ – จังหวัดโฆรอซอน ออกมาอ้างความรับผิดชอบในการโจมตี

เหตุโจมตีดังกล่าวเกิดขึ้นหลังสถานการณ์ความตึงเครียดที่เพิ่มขึ้นและดำเนินมาเป็นเวลาหลายเดือนระหว่างรัฐบาลอัฟกานิสถาน กลุ่มฏอลิบาน และนักสู้ในสังกัดรัฐอิสลามอิรักและเลแวนต์
# เหตุโจมตีในเวียนนา พ.ศ. 2563
เหตุโจมตีในเวียนนา พ.ศ. 2563 เป็นการโจมตีด้วยอาวุธปืนซึ่งเกี่ยวข้องกับการกราดยิงหลายจุดในกรุงเวียนนา ประเทศออสเตรีย เมื่อวันที่ 2 พฤศจิกายน พ.ศ. 2563 มือปืนหนึ่งคนหรือมากกว่า เปิดฉากยิงด้วยปืนเล็กยาวจู่โจมใกล้ถนนซึ่งเป็นที่ตั้งของธรรมศาลายิวกลาง การเสียชีวิตของพลเรือนสี่คนและผู้ก่อการหนึ่งคนได้รับการยืนยันภายในไม่กี่ชั่วโมงหลังการโจมตี มีผู้บาดเจ็บอีกสิบเจ็ดคน เจ็ดคนในจำนวนนี้มีอาการสาหัส ตำรวจเวียนนากล่าวว่าผู้ก่อการที่ถูกสังหารเป็นผู้สนับสนุนรัฐอิสลามอิรักและลิแวนต์และเหตุโจมตีครั้งนี้เป็นการก่อการร้ายอิสลาม

นายกรัฐมนตรีเซบัสทีอัน ควทซ์ ของออสเตรียกล่าวถึงเหตุการณ์ดังกล่าวว่าเป็น "การโจมตีของผู้ก่อการร้ายที่น่ารังเกียจ" มีรายงานว่าผู้ก่อการคนอื่นหลบหนีไปได้และกำลังถูกไล่ล่าโดยหน่วยปฏิบัติการพิเศษเอโคโคบราและเวกาของออสเตรีย
# พรมงคล ศรีทรัพย์แสง
พรมงคล ศรีทรัพย์แสง หรือที่รู้จักกันในชื่อ อองรี เป็นกองหลังฟุตซอลชาวไทย และเป็นสมาชิกของฟุตซอลทีมชาติไทยในการแข่งฟุตซอลชิงแชมป์โลก 2016 และฟุตซอลชิงแชมป์โลก 2021https://www.fifa.com/fifa-tournaments/players-coaches/people=396579/index.html  FIFA Tournaments – Pornmongkol Srisubseang นอกจากนี้ เขาเล่นให้แก่สโมสรฟุตซอลการท่าเรือในการแข่งฟุตซอลไทยแลนด์ลีก